Universitatea de Stiinte Agronomice si Medicina Veterinara - Bucuresti
- Prezentare generala -

Universitatea de Stiinte Agronomice si Medicina Veterinara din Bucuresti (USAMVB) este una dintre cele mai vechi institutii de invatamant din Romania. Infiintarea sa este datorata initiativei Domnitorului Tarii Romanesti, Barbu Dimitrie Stirbei care, in anul 1852, ia decizia infiintarii „Institutului de Agricultura de la Pantelimon”.
Pe sigiliul scolii era reprezentat un vultur care tinea in gheare un manunchi de spice. Acest vechi simbol al scolii a stat la baza actualei sigle a USAMVB. Peste numai trei ani, in 1855, se infiinta „Scoala pentru Invatatura Veterinara” precursoarea actualei Facultati de Medicina Veterinara.

De-a lungul celor peste 157 de ani de existenta, „Institutul de Agricultura de la Pantelimon” a cunoscut multiple prefaceri, schimbari de sedii si de denumiri dar, fapt mult mai important decat aceste schimbari in sine, o constanta a activitatii a constituit-o preocuparea pentru un invatamant performant, „...adaptat nevoilor populatiei, urmarind orientarea elevilor catre specialitatile folositoare societatii.” – asa cum se mentiona in Ofisul Domnesc de infiintare al „Institutului de Agricultura de la Pantelimon”.

In prezent, Universitatea de Stiinte Agronomice si Medicina Veterinara din Bucuresti este o institutie de invatamant moderna in care se desfasoara toate formele de invatamant superior, de la studii le licenta, la masterat si doctorat.

USAMV Bucuresti cuprinde, in structura sa, sapte facultati:

· Facultatea de Agricultura.

· Facultatea de Horticultura.

· Facultatea de Zootehnie.

· Facultatea de Medicina Veterinara.

· Facultatea de Imbunatatiri Funciare si Ingineria Mediului.

· Facultatea de Biotehnologii (singura de acest fel din tara).

· Facultatea de Management, Inginerie Economica in Agricultura si Dezvoltare Rurala.

Calitatea invatamantului desfasurat in amfiteatrele, laboratoarele si centrele de practica ale facultatilor a facut din USAMVB cea mai reprezentativa si prestigioasa institutie din domeniul invatamantului agronomic si veterinar din Romania, multi dintre absolventii acesteia, devenind personalitati remarcabile atat in domeniul practicii agricole, cat si in cel al invatamantului, cercetarii si al administratiei. 

Cu o baza materiala si un patrimoniu de exceptie, care cuprinde doua campusuri - Campusul „Agronomie – Herastrau” si Campusul „Medicina Veterinara – Cotroceni” - USAMV este o institutie de invatamant moderna, aliniata exigentelor europene.

USAMVB are in patrimoniul sau trei filiale care activeaza ca veritabile centre de cercetare, productie si practica – Statiunea de Cercetare si Dezvoltare Viti-Vinicola „Pietroasa”, Ferma Pomicola „Istrita” si Ferma didactica „Moara Domneasca”.

Dar, pentru actualii si viitorii studenti, poate cel mai important este faptul ca, la oricare dintre facultatile USAMVB s-ar afla, au certitudinea ca se pregatesc intr-o specialitate de care societatea romaneasca are mare nevoie, ceea ce le asigura garantia ocuparii unor locuri de munca importante si bine platite

Misiunea Universitatii

Universitatea de Stiinte Agronomice si Medicina Veterinara Bucuresti are ca misiune fundamentala pregatirea viitorilor specialisti in domeniile productiei vegetale si animale, a sanatatii animalelor, protectiei plantelor, biologiei si silviculturii, ameliorarii si gestionarii fondului funciar, protectiei mediului, biotehnologiilor, masuratorilor terestre si cadastrului, managementului si gestiunii sistemelor de productie agricola si dezvoltarii rurale, ingineriei si managementului in alimentatie publica si agroturism, horticulturii si peisagisticii, ingineriei economice in constructii, ingineriei, controlului si expertizei produselor alimentare, prin:

· A – studii universitare de licenta:

· B – studii universitare de masterat, in limba romana sau in limbi de circulatie internationala (engleza);

· C – studii universitare de doctorat;

· D – alte forme de pregatire:

· E – formarea de specialisti cu competente sporite in domeniul dezvoltarii spatiului rural, protectiei mediului inconjurator, sporirii si intretinerii patrimoniului peisagistic, al valorilor si traditiilor culturale si sociale din mediul rural;

· F – promovarea, aplicarea si insusirea tehnologiilor si tehnicilor moderne utilizate in activitatea de cercetare stiintifica fundamentala si aplicativa, in laboratoare, in centre de cercetare si de excelenta;

· G – integrarea facultatilor universitatii in reteaua internationala a institutiilor de invatamant si cercetare si extinderea relatiilor de cooperare internationala.

Obiectivele Universitatii

Strategia dezvoltarii si modernizarii universitatii in perioada 2009 – 2013 in contextul general creat de aderarea Romaniei in anul 2007 la Uniunea Europeana , are in vedere urmatoarele obiective principale:

· dezvoltarea si modernizarea facultatilor si specializarilor existente;

· infiintarea de noi specializari, compatibile cu structurile europene;

· infiintarea de masterate noi, inclusiv pentru specializarile nou create;

· evaluarea, acreditarea si reevaluarea dupa acreditare a tuturor programelor de studiu;

· atragerea unui numar cat mai mare a absolventi din ciclul I, in ciclul II, respectiv ciclul III de studii universitare sau in alte forme de invatamant postuniversitare;

· cresterea compatibilitatii universitatii pentru integrarea cat mai rapida a invatamantului superior agricol si de medicina veterinara in structurile europene;

· asigurarea managementului calitatii in toate compartimentele universitatii;

· dezvoltarea, consolidarea, modernizarea si extinderea bazei materiale existente;

· atingerea nivelului de performanta, competitivitate si compatibilitate in domeniul cercetarii stiintifice si inovarii tehnologice prin raportare la standardele internationale;

· formarea de specialisti cu pregatire superioara prin licenta, masterat, doctorat, programe de reconversie profesionala si educatie continua inclusiv pentru participanti de nivel preuniversitar in domeniile: agronomie, horticultura, silvicultura, zootehnie, biotehnologii, medicina veterinara, inginerie civila, inginerie geodezica, ingineria produselor alimentare, ingineria mediului, inginerie si management, stiinte ingineresti aplicate si biologie;

· dezvoltarea activitatii de cercetare stiintifica si inovare, proiectare, diseminare, consultanta, expertiza si alte servicii si activitati de productie sau creatie specifice, in cadrul departamentelor, catedrelor sau in unitati proprii de cercetare si productie, inclusiv prin colaborare cu institutii de invatamant si de cercetare sau cu alte persoane juridice din tara ori din strainatate care sa contribuie la dezvoltarea patrimoniului stiintific national si mondial;

· mentinerea statusului universitar obtinut in anul 2008 prin recunoasterea institutionala a USAMV Bucuresti si obtinerea certificatelor specifice: SRAC, ISO 9001 si IQ net;

· reprezentarea USAMV Bucuresti pe toate palierele academice si de cercetare stiintifica: CNATDCU (Consiliul National de Atestare a Titlurilor, Diplomelor si Certificatelor Universitare), Consiliul National al Rectorilor, ARACIS (Agentia Romana pentru Asigurarea Calitatii in Invatamantul Superior), CNCSIS (Consiliul National al Cercetarii Stiintifice din Invatamantul Superior);

· exploatarea fermelor din structura universitatii prin producerea, prelucrarea si comercializarea bunurilor de origine vegetala (cereale, plante tehnice, legume, fructe, struguri si produse industrializate obtinute din acestea – furaje combinate, produse de panificatie, uleiuri alimentare, conserve si semiconserve din legume si fructe, vin, sucuri naturale, fructe deshidratate, etc.) si de origine animala (animale vii, carne, peste, lapte, oua, lana, miere si produse obtinute din industrializarea acestora – mezeluri, branzeturi, conserve din carne si peste, etc);

· ctivitati de proiectare si constructii civile si industriale;

· ctivitati de imbunatatiri funciare si protectia mediului;

· ctivitati de transport pentru produse si persoane;

· alte activitati de prestari servicii.

Rezultanta directa a obiectivelor universitatii este reprezentata de recunoasterea acesteia de catre structurile de evaluare academica, stiintifica si de managementul calitatii atat pe plan intern, cat si international.

